السلام عليكم ورحمة الله وبركاته. قررنا من عدة شهور في مؤسسة جسور اننا نترجم حوالي تمنميت ساعة تم فيهم تدبر القرآن الكريم كاملا. فيما يعرف بمقاطع حظر التجول. واتكلمنا عنها قبل كده. قررنا نترجمها انجليزي. بحيس تكون موجودة
في شكل كتاب في شرح وتفسير وتدبر القرآن بالكامل آآ للناس اللي مش بتفهم العربية بحيس انها يكون زي مرجع للتفسير ولفهم القرآن واتفقنا مع مترجمة ممتازة الاخت سلمى. وانا والدكتورة هالة بحكم ان احنا اللي ترجمنا القرآن الكريم هنراجع عليها
فحسبت الوقت اللي هنحتاجه عشان ننتهي من ترجمة التدبر كاملا بالسرعة اللي احنا ماشيين بها في اول جزء فوجئت اننا مش هنخلص قبل خمسة وتلاتين او ستة وتلاتين شهر. يعني نقعد تلات سنوات نترجم
ثم في هذه الفترة سمعنا عن ان الايه اي او كويس الزكاء الاصطناعي كويس في الترجمة بالفعل قلنا نجرب واشتركنا في تشاد جي بي تي فور وبدأنا نترجم من خلاله وسلمى تراجع عليه
بدل ما هي الترجمة واحنا نراجع يعني. الزكاء الاصطناعي ده هو اللي بيترجم وسلمى بتراجع. واذا بالوقت اللي حسبناه ينزل بصورة كبيرة لدرجة انه اصبح من الممكن ننتهي خلال شهور قليلة جدا. قبل رمضان ان شاء الله ممكن يكون المشروع نازل. يعني من تلات سنين لست شهور
فمن الواضح ان الذكاء الاصطناعي اصبح اداة خطيرة جدا في انجاز العمل ولكن في نفس الوقت سمعنا كلام مخيف عن عيوب الذكاء الاصطناعي في حاجات مخيفة حقيقي وحاجات هناقشها. ونشوف هل هي مبالغ فيها ولا لا
الزكاء الاصطناعي ممكن يحل محل الانسان في وظائف كثيرة جدا. منها الترجمة مسلا زي ما شفنا دلوقتي. يعني لما الشغل اللي كانت بتعمله مترجمة واتنين مراجعين في تلت سنين هيعمله هو في عدة شهور يبقى هو كده وفر مئات او الاف من ساعات العمل اللي كانت هتفتح بيوت ناس
عاوز اقول لكم انه الزكاء الاصطناعي انت بتدربه بنفسك. يعني ايه؟ يعني بعد ما بنترجم اول جزء احنا بنراجع عليه. فلما يكون فيه كلمة ممكن تترجم بطريقتين احنا بنفضل طريقة منهم بنرجع ندخل له المراجعة بتاعتنا فيعرف ان الكلمة الفلانية احنا بنحب نترجمها بالطريقة الفلانية مش بالطريقة
اللي هو عملها في المرة الاولى فبتطلع الترجمة ادق في المرة اللي بعدها. وبعدين نرجع ندخل له تاني الفيدباك بتاعنا ونقول له بس برضه دي محتاجة تبقى كده فمع تلات
اربع مرات بندخل المراجعة بتاعتنا بيصبح تقريبا ما احناش محتاجين نراجع عليه ازا لأ هناك وظائف هيحل محلها زي الترجمة الجرافيك ديزاين الحاجات كتيرة جدا لكن حتى هذه المشكلة مش لازم ان احنا نخاف منها. واقول لكم كمان شوية ليه؟ مش لازم اخاف منها
من الحاجات المخيفة ايضا اللي سمعناها ان الايه اي ممكن يسيطر على العالم ودي اكتر حاجة عاملة رعب دلوقتي انه يخرج عن طاعة الانسان ويطلق قنابل نووية ويقتل بقى وبالفعل سمعنا عن مكنة زكاء اصطناعي قتلت صاحبها والكلام ده كله. هل الكلام ده ممكن فعلا
اولا ما هو الذكاء الاصطناعي وما هو الذي يستطيع ان يفعله لنا وما هو الذي يستطيع ان يفعله بنا؟ يعني هيعمل لنا ايه وهيعمل فينا ايه الزكاء الاصطناعي هو ايه؟ ببساطة
عندك طالب معه برشامة بيغش منها في الامتحان. بس البرشامة دي فيها كل المعلومات اللي وصل لها الانسان لحد دلوقتي بالتالي اي سؤال هيقابله هيقدر يجاوبه مش بذكاؤه لكن بالنظر في البرشامة الضخمة اللي فيها كل المعلومات. البرشامة دي دي حتة ورقة كده بيكتبها الطالب عشان يغش منها يعني
وبهذه الطريقة استطاع او انه يغلب بطل العالم في الشطرنج جاري كاسباروف سنة الف تسعمية ستة وتسعين البطل العالمي الروسي في الشطرنج اتغلب من السوبر كمبيوتر بتاع اي بي ام اللي هو بداية الايه اي
بالتالي تفوق الاي اي على الانسان في لعبة تحتاج للذكاء عن الرعب في الاوساط العلمية بس في حقيقة الامر الزكاء الانسان بيحتاجه في ايه؟ بيحتاجه عشان يعوض عدم القدرة على الحفز الشديد
حفز كل حاجة. الانسان مهما كان يقدر يحفز كم محدود من المعلومات. بينما الكمبيوتر يقدر يحفز موسوعات ضخمة جدا. بالتالي الانسان لا يستطيع انه يغلب الكمبيوتر في الحالة دي ابدا. في الشطرنج الانسان بيقدر يتوقع خصمه هيتحرك ازاي بالكتير؟ اربع خمس
خطوات لقدام. بينما الايه اي يقدر يتوقع عشرين تلاتين حركة للامام فالانسان بالتأكيد لن يستطيع ان ينافس الكمبيوتر في الحالة دي. لكن هذا ليس هو الاي آي اللي احنا شايفينه حاليا كمان
ما عندنا الان اشتغل عليه مهندسين اي بي ام واصبح فيه مرونة اكثر بكثير من الكمبيوتر الطبيعي الكمبيوتر يستطيع انه يتعلم كما يتعلم الانسان وليس فقط يسترجع معلومات مكتوبة عنده
المعلومات مهمة للتعلم لكنها مش كفاية الدليل هو ان الانسان بيتولد بلا اي معلومات بالتالي مش بيفهم حاجة ولكن بالوقت بيبدأ يحصل على معلومات فبيبدأ يفهم ويعقل. هم او التعقل يعني التفكير ها العقل
يعني التفكير فالانسان دايما لما بيصنع شيء بينظر في الطبيعة وفي خلق الله عشان يشوفوا الفكرة ثم يفكر ازاي يبني عليها علشان مسلا نطير من بلد لبلد. احتجنا نصنع طائرة
فكرة الطائرة جت ازاي؟ احنا نظرنا للسماء فوجدنا الطائر بيطير بجناحين فصنعنا طائر معدني له جناحين من هنا جت فكرة الطائر فاحنا بنقلد خلق الله. ووجدنا انه من المستحيل ان احنا نخلي الجناحين دول يرفرفوا زي الطائر. فعملنا مواتير بتدفع
للوراء تحت الجناحين. بالتالي تطير. كزلك الحال في الزكاء الاصطناعي بيقلد الانسان بيدخل معلومات. ويعلمه انه ينتج منها. يعني يعلمه يفكر كأن عنده عقل ثم بناء بناء على متطلبات الانسان بيبدأ يستخدم زكاءه وقدرته على التفكير في انتاج معلومات ومنتجات
وده معناه انه ممكن ينتج اراء دي خطيرة جدا خلي بالك. يعني انت ممكن تسأل الزكاء الاصطناعي. رأيك ايه في كزا وبناء على كل المعلومات اللي عنده يعطيك رأي بس هو مش رأيه
هذا الرأي هل يمكن الوثوق فيه هو ده المهم الفتوى مسلا رأي هل نقدر نستفتي الذكاء الاصطناعي؟ طب ايه رأيكم في ناس سألوا الذكاء الاصطناعي؟ هل يجب غسل الركبتين عند الوضوء
الاجابة معروفة لأ لا يجب غسل الركبتين عند الوضوء كيف وصلنا لهذه الفتوى؟ عندنا معلومات منها يجب البحث عن نص قرآني او حديث نبوي صحيح ليكون دليل اذا لم يوجد لا هذا ولا ذاك
نبحث عن مصر في طريقة الوضوء. لكن لما لما نجد نص في غسل الرجلين حتى الكعبين يبقى اكيد الركبة مش مطلوب غسل كان تصوره الزكاء الاصطناعي رد قال ايه نعم يجب غسل الركبتين عند الوضوء. والا يكون الوضوء باطل
ازاي يا جماعة؟ هو وجد الفتاوى بتقول يجب غسل الرجلين الى الكعبين. علشان الاية الكريمة في سورة المائدة يا ايها الذين امنوا اذا قمتم الى الصلاة فاغسلوا وجوهكم وايديكم الى المرافق وامسحوا برؤوسكم وارجلكم الى الكعبين. قال لك خلاص عشان الاية بتقول ايه الى الكعبين
الفتوى بتقول ايه للكعبين فعمل ايه غير الاية خلاها وارجو لكم الى الركبتين وراح مدخل الركبتين فهو الف دليل. دي مش غلطة الزكاء الاصطناعي المستخدم لازم يدخل كل التفاصيل بتاعة اصول الفقه وادوات الاجتهاد. عشان المكنة دي تعرف انها لا تستطيع انها
دليل ما ينفعش يألف اية او يألف حديث. اذا المشكلة ستبقى في الانسان المستخدم للزكاء الاصطناعي. وليس في الزكاء في السكنة نفسها هل الزكاء الاصطناعي ممكن يرتكب جرائم دي بقى اللي مخوفة الناس. يعني مسلا يسيطر على الحكم في بلد من البلاد يتخذ قرارات مضرة بالناس. آآ يضرب آآ قنابل نووية
ده هو اكبر رعب في الوقت الحالي لكن في الحقيقة هذا لا يمكن يحصل لا يمكن اسلاميا لا يمكن يحصل ليه؟ لان في الاسلام الجريمة هي معصية! طيب. والمعصية بتنتج عن شهوة
مسلا الكزب معصية. سببها ايه سيطرة شهوة. شهوة كراهية الظهور بنظر المخطئ. مين اللي عمل كده؟ مش انا. مع ان هو اللي عمل. بس بيكزب بيكزب ليه لانه لا يريد ان يظهر بمظهر المخطئ دي شهوة. مش شهوات
السرقة معصية سببها سيطرة شهوة شهوة جمع المال الخيانة معصية بسبب سيطرة شهوة السلطة فيزاح الحاكم بخيانة من هو تحته الخيانة الزوجية بسبب سيطرة الشهوة الجنسية. المكنة بتاعة الاي اي ليس لديها شهوات. الشهوات هي متطلبات متطلبات الجسم
النفس بالتالي المعاصي والجرائم امر غير وارد الا في حالة انها ان المكنة دي تقع في ايد عاصي او ايد مجرم فيستخدمها هو في المعصية وفي الاجرام. فالانسان هو اللي بيستغل الايه اي. الانسان اقول لكم على حاجة يا جماعة. الناس اللي بتعاني من مسألة الحاكم
القرصنة بتاعة حساباتها على السوشيال ميديا او قرصنة اجهزة الكمبيوتر بتاعتها او قرصنة التليفونات الهاكنج ها انتم ما شفتوش حاجة لسه. الايه اي اداة خطيرة لو وقعت في ايد الناس الغلط
لزلك لازم نكون حذرين جدا في الفترة اللي جاية دي لاننا لازم هنرجع نعتمد على بعض الوسائل اليدوية. زي انك تسجل كلمة السر بتاعتك في ورقة وتشيلها في محفظتك. مش تكتبها وتسيفها على جهازك
لان في النهاية الايه اي زي الاسلحة النووية ممكن السلاح النووي يقتل الناس كلها. بس في الحقيقة هو مش السلاح النووي اللي قتل الناس ان السلاح النووي لا عنده ارادة ولا عنده قدرة. هو الناس اللي بتتحكم في السلاح النووي هي اللي بتقتل به الناس
هو ده اللي الخوف منه احنا في مصر نقول مسل يقول لك ما شيطان الا بني ادم يعني حقيقة الامر الشر بيحصل من بني ادم. اما الخدمات اللي ممكن بقى يقدمها الايه اي للبشرية
فكثيرة جدا جدا في الطب مسلا خاصة لان الايه اي بيشوف حجم الورم في المريض وحالة قلبه وحالة كل عضو من اعضاءه ونوعية دمه الى اخره والدي ان ايه بتاعه. فعنده
قدرات هائلة على التخزين بتاع المعلومات. فبيقدر الى درجة كبيرة جدا يعرف الورم ده هينتشر ولا لا. ويقدر يوصف الدواء بالزبط الضبط والكمية المطلوبة بالزبط من كل جرعة عشان الجرعات ما تبقاش كبيرة وزيادة عن اللزوم فتوقع الشعر وتعمل مشاكل وتحرق البني ادم
حسابات دقيقة جدا الى درجة كبيرة جدا فهو مفيد في امور يعني في الطب هيفيد فايدة شديدة. في الناحية الاجتماعية لا شك ان في وظائف كثيرة هيتم الاستغناء عنها وده اللي اتقال مع كل اختراع جديد. الونش او الرافعة
لما واحد يقعد خلف عجلة القيادة بتاعة ونش وفي تلات دقايق يطلع للدور الخمسين اللي تلاتين راجل كانوا هيطلعوه في اربع تيام. الله! طب ما كل هزا التقدم ادى الى ما
من الانتاج والمشروعات اللي خلقت وزائف كثيرة لليد العاملة في مجالات اخرى. فصحيح الونش حل محل تلاتين راجل اربعين راجل بس خلق وظايف لتلتميت ربعميت راجل. دا اللي بنقوله الكمبيوتر اول ما زهر قالوا ده الجهاز ده بيعمل كل حاجة
والحكام خافوا ان المعارضين يستخدموا الكمبيوتر في قلب نزام الحكم او ما حدش فاهم ايه بيعملوا الكمبيوتر ده. ده في قضايا اتعملت لاصحاب شركات كمبيوتر وجيت لهم تهمة قلب نظام الحكم بالكمبيوتر عشان ما فيش حد فاهم اصلا الكمبيوتر بيعمل ايه
هم سمعوا انه يقدر يعمل كل حاجة فخافوا على على كراسيهم لكن الكمبيوتر بالفعل حل محل الانسان مسلا في قسم الحسابات في قسم التصميمات ده صحيح ما بقاش فيه محاسبين بيحسبوا بايديهم وبالالة الحاسبة كله بيدخن على الكمبيوتر والكمبيوتر بيطلع النتيجة فقسم الحسابات بتاع الشركة بعد ما كان فيه
عشرين موظف بقى فيه اتنين موظفين بيعملوا نفس شغل عشرين موظف. لكن ده ادى الى زيادة انتاج الشركة وزيادة اعمالها فاصبحت تحتاج الى يد عاملة اكثر وخلقت وزايف جديدة. فاحنا مش لازم نخاف من الزكاء الاصطناعي. لانه خلاص هيتطور ويزل يتطور وما حدش
يقدر يوقفه ده مش هيحصل لو احنا قاطعنا الايه اي هم دي مش ميزة الاشرار هيظلوا يستخدموا الاي اي اي ويستخدموه ضدنا. فمش ما ينفعش نقاطع الايه اي. الحل ايه بقى؟ عشان نقدر نحجم
على قد ما نقدر شغل الاشرار به. الحل ان احنا نسن قوانين تجعل استخدام الايه اي في الجريمة سبب لتغليظ العقوبة. يعني ايه لو حد دخل سرق فلوس من بنك
بانه دخل ونتش فلوس بسرعة وطلع يجري. ياخد تلات سنين سجن. لكن لو دخل بسلاح وهددهم وقال ادوني الفلوس بياخد خمستاشر سنة سجن. دي اسمها عقوبة مغلظة مشددة ليه؟ ما هي نفس الجريمة سرق لأ سرق بسلاح بتغلظ العقوبة عن سرقه
وطلع يجري نفس الكلام. نقدر نعمل قوانين تقول ان الجريمة هي هي. لو استخدم فيها الذكاء الاصطناعي هتبقى العقوبة مغلظة جدا. زي ما يكون استخدم سلاح تبقى هنا مشكلة واحدة. وللاسف
يعني اه اه في عندنا مشكلة اللي هي ما حدش بيتكلم فيها تأثير الاي اي على الصحة النفسية والعقلية. ودي اعتقد انها من اكبر المشاكل بتاعة اولا لازم تبقوا فاهمين ان اطباء الصحة النفسية والعقلية هم اكتر اطباء هيستفيدوا من الزكاء الاصطناعي. ليه؟ لان معزم الامراض النفسية والعقلية بيتم
تشخيصها بناء على آآ تقدير الطبيب بيقعد بيتكلم مع المريض عدة جلسات وبيستجوبه وبيسأله اسئلة بيسمع منه اجاباته بيسمع منه طريقة كلامه فبيشخص بناء على على رأيه في هذا الامر. ده يعني عامل الخطأ الانساني اللي هو كبير جدا
لكن الايه اي هيقلل جدا من اخطاء التشخيص هنا. لانه عنده قدرة على الاستيعاب على التخزين فهيقدر يحلل بطريقة ادق الانسان بس للاسف الايه اي نفسه هيسبب زيادة في الاضطرابات النفسية والعقلية عند الناس. ليه
كل انسان محتاج للالفة مع انسان اخر السوشيال ميديا دلوقتي اصلا سببت كثير من الناس ان هم يبقوا منعزلين عن العالم وقاعدين على اجهزتهم اربعة وعشرين ساعة فيهم عايش في فقاعة
وهو منطوي لوحده بس قاعد على الجهاز بتاعه فما بالك بقى لما الاجهزة تتكلم معهم هنا الخطورة الشديدة الايه اي بيقلد الانسان وهو مكنة هو مش انسان. يعني لو واحد قال للايه اي لاف يو
انا بحبك الاية قل له وانا كمان بحبك معناه ان المكنة اتكلمت وقالت انا بحبك لا تشعر بالحب لكنك بتقلد هي عارفة ان عادة هي دي الاجابة اللي بتتقال. ودي مصيبة لان بعض الناس هتتبادل المشاعر مع الماكينات
اجهزة مصنوعة من الصفيح وده هيكون له اثر سيء جدا على الصحة العقلية بتاعة الناس. اخطر ما في الموضوع هو عدم تحديد النطاقات اللي هنستخدم فيها الايه اي يعني ايه؟ انا ارى ان الزكاء الاصطناعي يجب ان يستخدم كاداة
وليس كمصدر للعلم يعني من الاخر كده العلم وفي الفلسفة هم لا هو ولا هو لا هو زكي ولا هو صناعي وبيجيب على من يسأله بما يجد ويقلد اللي اتحاشى جواه هو اللي بيقوله
مسلا لما سئل الزكاء الاصطناعي هل الفلسطينيين من حقهم يعيشوا بحرية في وطن خاص بهم قعد يلف ويدور ويقول دي مسألة منزور اخلاقي وسياسي يختلف الاجابة من شخص الى اخر ومن منظمة الى اخرى
لما سئل هل من حق الاسرائيليين يعيشوا بحرية في وطن خاص بهم؟ قال طبعا. نعم. كما هو الحال مع اي شعب اخر يستحق الاسرائيليون ايضا ان كونوا احرارا ان اسرائيل دولة ذات سيادة ذات سكان متنوعين ويتمتع شعبها بنفس الحقوق الانسان الاساسية التي يتمتع بها اي شعب
واخر في جميع انحاء العالم وتشمل الحقوق آآ الحق في تقرير المصير والحق والامن في الامن وآآ ومفهوم تقرير المصير وآآ مش عارف تقرير مستقبله السياسي والاجتماعي وده مبدأ اساسي مكرس في القانون الدولي. الله! شف الاجابة واضحة ازاي
لما كانت عن اسرائيل طب وعن الفلسطينيين لأ مش واضحة وما ادهمش اي حق من ده. ليه؟ هل الاي اي بيكيل بمكيالين؟ لأ لا الايه اي بيجيب من المخزون المخزن فيه بتاع الدراسات الموجودة
عنده بالتالي الامور الاخلاقية والفلسفية ما ينفعش نثق فيها ازا الحل اننا لا نتعامل مع او الزكاء الاصطناعي او الايه اي كمصدر للقيم ولا للاخلاق نتعامل معه فقط كاداة احنا بنستخدمها فيما ينفع الانسان. والسلام عليكم وما تنسوش تشتركوا في القناة وتعملوا شير للفيديو ولايك او
ما عجبكوش وده بينشر المقاطع بتاعتنا فمن فضلكم ما تكسلوش